**Thorleif Enger** (født 31. oktober 1943) er en norsk forretningsmann og næringslivsleder. Enger er utdannet ved University of Colorado, hvor han tok sin bachelorgrad, mastergrad og doktorgrad. Etter studiene arbeidet han for Shell i Houston, før han begynte i Norsk Hydro i 1973. Han var ansvarlig for utbyggingen av Oseberg, og ble senere direktør i Norsk Hydros olje- og gassdivisjon. I 1999 ble Enger sjef for Hydro Agri. I 2004 ble han administrerende direktør i Yara, etter at *Agri* ble skilt ut som et eget selskap. Han gikk av som administrerende direktør i 2008. Enger har vært styreformann og styremedlem i flere selskaper, herunder Telenor, HitecVision og Marine Harvest. I 2010 kåret *Kapital* ham til en av Norges ti beste bedriftslederne etter andre verdenskrig.

Oppvekst
--------

Enger ble født i 1943. Han er bror av Ole Enger, som tidligere var administrerende direktør i REC og nå er leder av REC Solar. De vokste opp på en gård i Øvre Eiker.

Shell
-----

Fra 1970 til 1973 jobbet Enger på et LNG-prosjekt for Shell i Houston.

Norsk Hydro Olje og gass
------------------------

#### Oseberg

Da han var 38 år gammel, ble Enger ansvarlig for utbyggingen av Osebergfeltet i Nordsjøen, som på det tidspunkt var det største offshoreprosjektet i verden. Oseberg var det første feltet hvor Hydro var operatør, og det ble ferdigstilt innen budsjettert tid og uten kostnadsoverskridelser. Prosjektet var innovativt i den forstand at gass ble injisert fra Troll. Troll Oseberg Gas Injection (TOGI) var kontroversielt, men det var en teknisk og kommersiell suksess.

#### Ansvarlig for oppstrømsvirksomhet

Den vellykkede Oseberg-utbyggingen gjorde at Enger ble sjef for Hydros oppstrømsvirksomhet – en stilling han hadde fra 1987 til 1996.

#### Direktør for Norsk Hydro olje og gass

Enger ledet Hydros oljedivisjon fra 1996 til 1999. I denne perioden ledet han også NORSOK, som var et initiativ myndighetene tok for å gjøre noe med kostnadsøkningene på sokkelen. NORSOK-prosessen blir regnet som en suksess, selv om ikke alle de ambisiøse målene ble nådd.

Norsk Hydro Agri
----------------

I 1999 ble Enger sjef for Hydro Agri, som var kunstgjødelsavdelingen i Norsk Hydro. Han satte raskt i gang en omfattende restrukturering. Selskapet ble senere skilt ut av Norsk Hydro og børsnotert som Yara.

Yara
----

Yara ble skilt ut av Norsk Hydro i 2004. Siden har markedsverdien av selskapet mangedoblet seg, og selskapet er nå blant de største på Oslo Børs. Yara er en av de største gjødselprodusentene i verden. Enger gikk av som administrerende direktør i 2008.

##### Yara-prisen

I 2005 ble Yara-prisen etablert for å hedre mennesker som har utmerket seg for å bedre landbruket i Afrika. På konferansene og seremoniene har blant annet nobelprisvinner Norman Borlaug, Jeffrey Sachs og Kofi Annan vært deltakere.

Etter Yara
----------

Enger var medlem av en rådgivergruppe for Africa Progress Panel.

Styremedlem, utmerkelser, publiserte bøker
------------------------------------------

Enger har vært styreformann i Telenor, Spring Energy, Agrinos, Green Energy Group og Treka. Han har vært styremedlem i HitecVision, FMC Technologies, Marine Harvest, Acergy, PGS, Kverneland, NGI, samt i E.ON Ruhrgas' «supervisory board.» Han ble kåret til Norges *SPE Oilman of the Year* i 1996, og *Kapital* kåret ham i 2010 til *en av Norges ti beste bedriftsledere etter andre verdenskrig*. Engers bok, *Det handler om å bli best*, ble publisert i 2012.

Rettssak
--------

I 2014 ble Enger sammen med to tidligere kolleger tiltalt for korrupsjon. Enger erklærte seg ikke skyldig. Etter å ha blitt dømt i tingretten i 2015, ble Enger frikjent i Borgarting lagmannsrett i desember 2016.

Personlig
---------

Enger er gift og har to barn.

Referanser
----------

1. ↑  Telenor press release;  Arkivert 14. oktober 2014 hos Wayback Machine.
2. ↑
3. ↑  Kapital 5/2010;
4. ↑  Store norske leksikon;
5. ↑  "Det haster med ny Statoil-ledelse"; Dagens Næringsliv;
6. ↑  REC Group homepage; Board of Directors; «Arkivert kopi». Arkivert fra originalen 5. oktober 2015. Besøkt 6. oktober 2014. )
7. ↑  "Grønne Enger", offshore.no; «Arkivert kopi». Arkivert fra originalen 24. januar 2016. Besøkt 4. oktober 2015.
8. ↑  Store norske leksikon; ()
9. ↑  "Grønne Enger", offshore.no; «Arkivert kopi». Arkivert fra originalen 24. januar 2016. Besøkt 4. oktober 2015.
10. ↑  "Strategen"; offshore.no; «Arkivert kopi». Arkivert fra originalen 9. oktober 2014. Besøkt 4. oktober 2015.
11. ↑  "Grønne Enger", offshore.no; «Arkivert kopi». Arkivert fra originalen 24. januar 2016. Besøkt 4. oktober 2015.
12. ↑  Yara Annual Report 2007; «Arkivert kopi» (PDF). Arkivert fra originalen (PDF) 4. mars 2016. Besøkt 4. oktober 2015.
13. ↑  Yara Annual Report 2007; «Arkivert kopi» (PDF). Arkivert fra originalen (PDF) 4. mars 2016. Besøkt 4. oktober 2015.
14. ↑  "Oljebyråkraten"; offshore.no «Arkivert kopi». Arkivert fra originalen 9. oktober 2014. Besøkt 4. oktober 2015.
15. ↑  Hydro Agri Capital Markets presentation; «Arkivert kopi» (PDF). Arkivert fra originalen (PDF) 24. september 2015. Besøkt 4. oktober 2015.
16. ↑
17. ↑  Stortingsmelding; Meld. St. 13 (2010 – 2011); «Arkivert kopi». Arkivert fra originalen 8. oktober 2014. Besøkt 6. oktober 2014.
18. ↑  Oslo Børs; Yara International; )
19. ↑  Presentation at Merrill Lynch conference; «Arkivert kopi» (PDF). Arkivert fra originalen (PDF) 3. april 2015. Besøkt 4. oktober 2015.
20. ↑  Presentation at Scotiabank conference; «Arkivert kopi» (PDF). Arkivert fra originalen (PDF) 12. mars 2015. Besøkt 4. oktober 2015.
21. ↑  "Yara-sjefen går"; e24.no;
22. ↑  «Arkivert kopi». Arkivert fra originalen 2. april 2015. Besøkt 6. oktober 2014.
23. ↑  "The Yara Prize"; «Arkivert kopi». Arkivert fra originalen 29. april 2015. Besøkt 4. oktober 2015.
24. ↑  "Doing Good Business in Africa: How Business Can Support Development"; Africa Progress Panel; «Arkivert kopi» (PDF). Arkivert fra originalen (PDF) 8. oktober 2014. Besøkt 6. oktober 2014.
25. ↑  Society of Petroleum Engineers; «Arkivert kopi». Arkivert fra originalen 24. september 2015. Besøkt 9. september 2015.
26. ↑  Kapital 5/2010;
27. ↑  Enger, Thorleif; "Det handler om å bli best"; Hegnar Medias Bokhandel; «Arkivert kopi». Arkivert fra originalen 24. januar 2016. Besøkt 4. oktober 2015.
28. ↑
29. ↑
30. ↑  "Grønne Enger", offshore.no; «Arkivert kopi». Arkivert fra originalen 24. januar 2016. Besøkt 4. oktober 2015.
31. ↑  "Aksjesuksess for Thorleif Enger"; e24.no;

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |